ລີເບຍ ຢຶດໄດ້ທີ່ໝັ້ນ ຂອງກາດດາຟີ ຫຼາຍໆບ່ອນ
ກຳລັງຂອງ ລັດຖະບານຊົ່ວຄາວລີເບຍ ຂະຫຍາຍການຄວບຄຸມ ຢູ່ໃນເຂດທະເລຊາຍ ທາງພາກໃຕ້ຂອງປະເທດ
ລັດຖະບານຊົ່ວຄາວຂອງລີເບຍກ່າວວ່າ ຕົນໄດ້ເຂົ້າຄວບຄຸມຫຼາຍໆຫົວເມືອງໃນເຂດທະເລ ຊາຍທາງພາກໃຕ້ຂອງປະເທດຮວມທັງຫົວເມືອງໂອເອຊິສ Sabha ຊຶ່ງເປັນນຶ່ງໃນບັນດາ ທີ່ໝັ້ນທີ່ຍັງເຫຼືອຢູ່ບໍ່ເທົ່າໃດແຫ່ງ ຂອງອະດີດຜູ້ ນຳທ່ານ Moammar Gadhafi ສະພາປົກຄອງໃນໄລຍະຂ້າມຜ່ານແຫ່ງຊາດຂອງລີເບຍກ່າວໃນວັນພະຫັດວານນີ້ວ່າ ນອກ ນັ້ນ ຕົນຍັງໄດ້ເຂົ້າຄວບຄຸມເມືອງ Jufra ທີ່ຕັ້ງຢູ່ທາງກໍ້າຕາເວັນອອກສຽງເໜືອຂອງເມືອງ Sabha ແລະເມືອງ Sokna ເມືອງ Waddan ແລະ ເມືອງ Houn ທີ່ຕັ້ງຢູ່ໃກ້ຄຽງນັ້ນ ພວກນັກລົບຂອງລັດຖະບານຊົ່ວຄາວພວມທຳການສູ້ລົບຢ່າງໜັກເພື່ອເຂົ້າຢຶດເອົາທີ່ໝັ້ນທີ່ ມີຂະໜາດໃຫຍ່ກວ່າແລະຕັ້ງຢູ່ທາງເໜືອຂຶ້ນມາ ຄືເມືອງ Bani Walid ແລະເມືອງ Sirte ຊຶ່ງເປັນບ້ານເກີດຂອງທ່ານ Gadhafi ກຳລັງຂອງ ສະພາປົກຄອງໃນໄລຍະຂ້າມຜ່ານໄດ້ ຮັບການຕ້ານຢັນຢ່າງແຂງຂັນຕໍ່ກຳລັງປະກອບອາວຸດທີ່ຈົງຮັກພັກດີຕໍ່ທ່ານ Gadhafi ຢູ່ໃນ ທັງສອງເມືອງ